

**Projektu uzraudzības komisijas sēdes protokols**

Ādažu novadā, 2024. gada 26. februārī  Nr. ĀNP/1-7-5/24/6

**Sēdi vada:** Komisijas priekšsēdētājs G.Porietis.

**Piedalās:** Komisijas locekļi E.Kāpa, I.Pērkone, S.Mūze, V.Bulāns, K.Miķelsone, G.Miglāns.

**Nepiedalās:** A.Brūvers.

**Uzaicināti:** G.Dzenis, L.Bite

**Protokolē:** L.Pavlovska

**Sēde notiek:** attālināti, *MS TEAMS* vidē.

**Sēde sākās:** sākās plkst. 13.00 un tika slēgta plkst. 14.30.

**DARBA KĀRTĪBA:**

1. Par Liepu alejas izbūves iespējām.
2. Par SAM 5.1.1. programmu.
3. Par projektu vadītāju apstiprināšanu.

**SANĀKSMES GAITA**

|  |
| --- |
| 1. **Par Liepu alejas izbūves realizācijas iespējām** |

(ziņo G. Dzenis)

G.DZENIS ziņo par Liepu alejas izbūves projekta realizācijas finanšu avotiem.

KOMISIJA debatē par projekta realizācijas kārtību, par pozīcijām, kas veido finansējumu projektam, par līdzekļu pārdali no citiem plānotajiem ceļu projektiem.

G. Porietis rosina virzīt jautājumu izskatīšanai Finanšu komitejas šā gada 20. marta sēdē.

KOMISIJA NOLEMJ: **Uzdod p/a “Carnikavas komunālserviss” direktoram G.Dzenim sadarbībā ar Centrālās pārvaldes Finanšu nodaļas vadītāju S.Mūzi sagatavot protokollēmuma “Par Liepu alejas izbūves iespējām” projektu un ziņot to Projektu uzraudzības komisijas (turpmāk – PUK) šā gada 4. marta sēdē.**

|  |
| --- |
| 1. **Par SAM 5.1.1. programmu** |

(ziņo L.Bite)

L.BITE ziņo par SAM 5.1.1. programmu (1.pielikums).

KOMISIJA debatē par projekta kritērijiem, pieejamo finansējumu, iepirkuma plāniem un aktivitātēm un pašvaldības sadarbību ar “Jaunkūlu” uzņēmējiem. Debašu laikā vienojas, ka nepieciešama detalizētāka informācija par projekta saturu un finansējumu, vienojas atkārtoti skatīt jautājumu PUK šā gada 4. marta sēdē.

KOMISIJA NOLEMJ: **Centrālās pārvaldes Attīstības un projektu nodaļas vecākajai ekspertei L.Bitei sagatavot informāciju par projekta ietvaru un izmaksām un ziņot to PUK šā gada 4. marta sēdē.**

|  |
| --- |
| 1. **Par projektu vadītāju apstiprināšanu** |

(ziņo I. Pērkone)

## I.PĒRKONE ziņo, ka 17.01.2022. tika izdots rīkojums Nr. ĀNP/1-6-1/22/5 «Par projekta vadītāju norīkošanu» nosakot, kuri darbinieki tiek norīkoti par projekta vadītājiem katram no projektiem. Kopš tā laika ir mainījušies daudzi darbinieki, vairāki projekti ir pabeigti un vairāki – uzsākti. Nepieciešams noteikt jaunus projektu vadītājus.

KOMISJA pārskata visus projektus un apstiprina projektu vadītājus jau gatavajiem investīciju projektiem.

KOMISIJA NOLEMJ: **Apstiprināt pašvaldības projekta vadītājus šādos projektos:**

* + - 1. **Par ANM projektu “Maģistrālās veloceļu infrastruktūras būvniecība prioritārajā koridorā Rīga – Carnikava”:**
* struktūrfondu jautājumos – Guntu Dunduri;
* tehniskajos jautājumos – Ilutu Plikgalvi.
  + - 1. **Par ANM projektu “Mobilitātes punkta infrastruktūras izveidošana Rīgas metropoles areālā – Carnikava”**:
* struktūrfondu jautājumos – Guntu Dunduri;
* tehniskajos jautājumos – Ilutu Plikgalvi.
  + - 1. **Par LAD projektu “Pastaigu celiņa izveide gar Gaujas – Baltezera kanālu”:**
* struktūrfondu jautājumos – Anniju Dukāti;
* tehniskajos jautājumos – Ilutu Plikgalvi.

1. **Par ERAF projektu “Novērst plūdu un krasta erozijas risku apdraudējumu Ādažu novadā, 1.daļa”:**

* struktūrfondu jautājumos – Lauru Biti;
* tehniskajos jautājumos – Ilutu Plikgalvi.

1. **Par ERAF projektu “Jauna pirmsskolas izglītības iestāde Podniekos”:**

* struktūrfondu jautājumos – Guntu Dunduri;
* tehniskajos jautājumos – Ivetu Grīviņu – Dilāni.

1. **Par LIFE projektu “Skaisti, ilgtspējīgi, kopā: jaunās Eiropas Bauhaus pieejas piemērošana sabiedrisko ēku pārveidošanai, lai veicinātu plašu apkaimju transformāciju” (LIFE\_BauhausingEurope):**

* struktūrfondu jautājumos – Lauru Biti;
* tehniskajos jautājumos – Arno Podiņu.

1. **Par LAD projektu “Ādažu novada Mākslu skolas Carnikavas mācību punkta publiskās ārtelpas labiekārtošana, palielinot ārtelpas pievilcību”:**

* struktūrfondu jautājumos – Anniju Dukāti;
* tehniskajos jautājumos – Ilutu Plikgalvi.

1. **Par ERAF projektu “Pielāgošanās klimata pārmaiņām, samazinot plūdu un krasta erozijas riskus, 2.daļa**”:

* struktūrfondu jautājumos – Ilzi Vanku – Krilovsku;
* tehniskajos jautājumos – Leldi Balodi.

1. **Par ANM projektu “Atbalsta pasākumi cilvēkiem ar invaliditāti mājokļu vides pieejamības nodrošināšanai”**:

* struktūrfondu jautājumos – Anniju Dukāti;
* tehniskajos jautājumos – Arno Podiņu.

1. **Par RPR projektu “Remigrācijas atbalsta pasākums - uzņēmējdarbības atbalsts”** – Lauru Biti.
2. **Par CERV projektu “YOUTth and democracy: empowering Europe's next generation”** – Lauru Biti.
3. **Par Interreg projektu “Upju tīkla attīstība”** **/ “Riwer networks”** – Lauru Biti.

\*G.Porietis informē komisiju, ka Carnikavas stadions ir nodots ekspluatācijā. Vērš uzmanību, ka būvuzņēmējam SIA “Buildimpeks” tika noteikta maksātnespēja, un tas nav iegādājies garantijas laika polisi būvdarbiem, kā arī neveiks atliktos darbus. Tādējādi pašvaldībai būs jāveic defektu novēršana un atliktie darbi (šobrīd zināmās aptuvenās izmaksas ir 10 000 EUR). Akcentē, ka šī informācija tiks iekļauta izpilddirektora ziņojumā domei šā gada 29. februāra sēdē par domes lēmumu izpildi un pašvaldības darbu.

Komisijas priekšsēdētājs G. Porietis

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU